Økonomisk politik for Vestskov Division

Formålet med denne økonomiske politik er at udstikke vejledende retningslinjer indenfor følgende områder:

* Daglig drift
* Budget
* Likviditet
* Hensættelser

Daglig drift

Alle indbetalinger og udbetalinger foretages via bankkonto i anerkendt pengeinstitut. Divisionskasseren er bemyndiget til at foretage alle dispositioner, som kan henføres til den daglige drift, som er vedtaget i budgettet. Ekstraordinære udbetalinger over 5.000 kr. som ikke er indeholdt i budgettet, skal godkendes af divisionschefen. Afvikling af Divisionsarrangementer sker ifølge retningslinjerne i dokumentet ”Arrangementer køreplan”. Det vedtagne kontingent opkræves medio året på basis af medlemstallet pr. 1. januar samme år. Hvis et driftsregnskab viser et overskud, som er større end 5.000 kr., skal divisionsrådet beslutte hvordan beløbet skal anvendes.

Budget

Divisionen skal hvert år fremlægge et budget, som viser balance mellem indtægter og udgifter. Der skal således ikke budgetteres med store overskud, som har til formål at fungere som en opsparing.

Likviditet

Divisionen bør slutte kalenderåret med en kontant likviditet, som svarer til ca. 60-80.000 kr. Med dette beløb vil der være mulighed for at drifte Divisionen indtil der foretages opkrævning af kontingent medio året.

Hensættelser

Divisionsrådet kan på det årlige divisionsrådsmøde beslutte, at der skal foretages hensættelse til kommende store arrangementer, for at undgå store udsving i det årlige kontingent. Men generelt skal der ikke foretages hensættelser, som alene har til formål at fungere som en opsparing til ikke besluttede arrangementer.